Santiago Cabrera

Santiago Cabrera (født 1978) er en chilensk-ættet skuespiller, oppvokst og bor i London, England. Han er mest kjent for rollen som Isaac Mendez i NBC-serien Heroes.

 Biografi 
 Tidlig liv og utdannelse 
Cabrera er sønn av en chilensk diplomat, og er født i Caracas, Venezuela og har bodd i byer som Toronto, London, Madrid og București før hans familie returnerte til Chile da han var 15 år gammel.imdb-bio: Santiago Cabrera Som kaptein på fotballaget fokuserte Cabrera i hovedsak på sport, før han skiftet til skuespill etter oppfordring fra dramalærereren sin på high school. I løpet av tre år på the Drama Centre, prøvde Cabrera seg i produksjoner av The Madras House, A Month in the Country, Napoli Milionaria, Britannicus, The Dutch Courtesan, The Strangeness of Others, A Field, Three Birds Alighting On og hovedrollen i The Last Days of Don Juan.

 Skuespillerkarriere 
Samtidig med sitt siste år på Drama Centre, debuterte han på fjernsyn med små roller i de britiske tv-seriene Battles of Britain, Judge John Deed, Spooks og As If. Hans første rolle etter eksamen fra dramaskolen var som Montano i Shakespeares Othello, ved Northampton Theatre Royal. Han spilte også i filmen Love and Other Disasters fra 2006, sammen med Brittany Murphy og Matthew Rhys.

Han har spilt på amerikansk fjernsyn i tv-serien Empire (hvor han spiller rollen som Octavius, Julius Cæsars unge nevø, som Cæsar utnevner til sin etterfølger før sin død.Tv-Guide: Santiago Cabrera

 Heroes 
Han er allikevel mest kjent for sin rolle som maleren «Isaac Mendez» i tv-serien Heroes. Rollefiguren «Isaac Mendez» har problemer med narkotikaavhengighet, som er i ferd med å ødelegge både livet hans og forholdet til kjæresten «Simone Deveaux» (Tawny Cypress). Maleriene hans viser framtiden, og visjonene er langt fra vakre.

 Trivia 
I tillegg til å snakke flytende spansk, engelsk, fransk og italiensk, kan Cabrera tennis, hockey og scubadykking. 20. januar 2007 på programmet Vivo Mun2 på NBC, fortalte Cabrera om sin semi-profesjonelle fotballkarriere i London før han ble fulltidsskuespiller. Han opplyste også om at Club Deportivo Universidad Católica i Santiago er hans favorittlag. Mens han ser på Santiago i Chile som sin hjemby, bor han nå i London.

Cabrera arbeidet som rickshaw-kjører mens han studerte i London for å tjene penger og å holde seg i form.

 Priser og nominasjoner 
ALMA Awards (Academy of Science Fiction, Fantasy & Horror Films, USA)
 2007 – Nominert – Outstanding Actor – Television Series, Mini-Series or Television Movie – Heroes

TV Land Awards 
 2007 – Vinner – Future Classic Award – Heroes (delt med Masi Oka, Leonard Roberts, Noah Gray-Cabey, Zachary Quinto, Jack Coleman, Tim Kring, Allan Arkush)

 Filmografi 
 2008 Merlin som «Lancelot Du Lac»
 2007 Caleuche: El Llamado del Mar som «Simon»
 2006 Heroes som «Isaac Mendez»
 2006 Love and Other Disasters som «Paolo Sarmiento»
 2005 The Taming of the Shrew
 2005 Empire som «Octavius»
 2004 ToCA Race Driver 2 som «Cesar Maques»
 2004 Haven (Paraíso de violencia)
 2003 Judge John Deed som «Carlos Fedor»
 2003 Spooks som «Camilo Henriquez»
 2017 Salvation som «Darius Tanz»

 Referanser 

 Eksterne lenker 

 Picture of Isaac Mendez (Heroes)
 Santiago Cabrera in TV Guide

Kategori:Chilenske skuespillere
Kategori:Personer fra Caracas
Kategori:Personer fra Toronto
Kategori:Personer fra London
Kategori:Personer fra Madrid
Kategori:Personer fra București
Kategori:Personer fra Santiago de Chile